ສິບຄົນຖືກຂ້າຕາຍ ຫຼັງຈາກ ການໂຈມຕີ ຕໍ່ຖານທັບອາກາດ ແຫ່ງໜຶ່ງ ໃນອິນເດຍ
ເບິ່ງຄືວ່າການໂຈມຕີ ເປັນຄວາມພະຍາຍາມ ເພື່ອຈະ ເຮັດໃຫ້ການເຄື່ອນໄຫວສູ່ສັນຕິພາບ ລະຫວ່າງອິນເດຍ ກັບ ປາກິສຖານ ນັ້ນ ຫລົ້ມແຫລວ.
ກອງກຳລັງຮັກສາຄວາມປອດໄພ ອິນເດຍ ກຳລັງເຮັດວຽກ ຢ່າງ ໜັກເພື່ອຍຶດຄອງຖານທັບອາກາດແຫ່ງໜຶ່ງ ຢູ່ໃກ້ກັບເຂດຊາຍ ແດນຂອງປະເທດ ຕິດກັບ ປາກິສຖານ ທີ່ໄດ້ຕົກເປັນເປົ້າໝາຍ ຂອງການໂຈມຕີຮ້າຍແຮງ ໃນວັນເສົາວານນີ້ ບັນດາເຈົ້າໜ້າທີ່ກ່າວວ່າ 10 ຄົນໄດ້ຖືກຂ້າຕາຍໃນການຕໍ່ສູ້ກັນ ດົນເຖິງ 15 ຊົ່ວໂມງ, ລວມມີທະຫານຍາມຂອງ ອິນເດຍ 6 ຄົນ ແລະ ພວກຫົວ ຮຸນແຮງຕ້ອງສົງໄສ 4 ຄົນ ອົງການຂ່າວ Reuters ກ່າວວ່າ ທະຫານຮັກສາຄວາມປອດໄພທີ່ຖືກຂ້າຕາຍຄົນໜຶ່ງ ແມ່ນຜູ້ຊະນະເລີດ ຫຼຽນເງິນ ແລະ ຫຼຽນຄຳ ກິລາຍິງປືນ ໃນງານ ແຂ່ງຂັນກິລາ Commonwealth ປີ 1995 ພວກນັກໂຈມຕີຫຼາຍຄົນ ເຊື່ອວ່າແມ່ນສະມາຊິກຂອງກຸ່ມ Jaish e Mohammed ຫຼື The Army of Mohammed, ເປັນກຸ່ມຫົວຮຸນແຮງກຸ່ມໜຶ່ງ ທີ່ມີຖິ່ນຖານຕັ້ງຢູ່ປະເທດ ປາກິສຖານ ເຊິ່ງຢາກປະກາດ ເອກະລາດ ສຳລັບພາກພື້ນ Kashmir ທີ່ປົກຄອງໂດຍ ອິນເດຍ